
Es-Selamu Alejkum Ve-Rahmetullahi Ve-Berakatuhu!


Draga braco,imam zelju da idem na hadz, ali se moji roditelji protive tome. Razlog toga je da ja i moja supruga moramo uraditi vestacku oplodnju da bi probali da dobijemo potomstvo. Medjutim nasa zelja je da pre toga odemo na hadz, a moji roditelji zele prvo da resavamo ovaj problem. Ja radim i dobro sam situiran, hvala Allahu. Kakav je stav Islama povodom ovoga?


* 
* 
* 
* 
* 
* 
* 

 

Hadz ili umjetna oplodnja
=========================

 

Poslušnost roditeljima u islamu zauzima izuzetno mjesto. Dobročinstvo i pokoravanje njima jedan je od prioritetnijih imeprativa ove vjere. Međutim, ta poslušnost roditeljima nije apsolutna i nikada nije na uštrb pokornosti Allahu. Shodno hadisu Poslanika, sallallahu alejhi ve sellem, u kojem stoji: „Nema poslušnosti stvorenju u griješenju prema Stvoritelju.“ ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Ahmed a Albani kaže da je vjerodostojan.


Stoga, u konkretnoj situaciji na Vama je da udobrovoljite roditelje i privolite ih na činjenicu da Vi najprije želite obaviti hadž. Pokušajte ih urazumiti da će šanse za zaćeće bebe biti daleko veće nakon obavljenog hadža i ***[dova](https://pitajucene.com/search/dova/questions/ "Pretraži pitanja o dovama")*** upućenih Allahu na Svetim mjestima. No, ako oni i dalje budu insistirali na vještačkoj oplodnji prije hadža vi im se nećete pokoriti u tome. Njihova eventualna ljutnja na Vašu odluku sa šerijatskog aspekta je bespravna i nevalidna.


Stoga, obavite hadž u ***[ime](https://pitajucene.com/search/ime/questions/ "Pretraži pitanja o imenima")*** Allaha, uputite mu iskrene ***[dove](https://pitajucene.com/search/dove/questions/ "Pretraži pitanja o dove")*** uz čvrsto ubjeđenje da će Vam On podariti potomstvo i bez vještačke oplodnje. Onaj koji je vjerovjeniku Zeherijahu a.s. podario sinu u poodmakloj starosti čija je žena bila nerotkinja i Onaj koji je Ibrahima a.s. opskrbio Ismailom u poznim godinama u stanju je i u mogućnosti da i Vas opskrbi potomstvom.


Molim Allaha da Vama i Vašoj porodici podari svaki hajr i Njemu pokorno a Vama poslušno potomostvo. Amin.


Na pitanje odgovorio: mr. ***[Fahret Kadrić](https://pitajucene.com/search/Fahret+Kadri%C4%87/answers/ "Pretraži odgovore od mr. Fahret Kadrić")***  

Preuzeto sa stranice <http://www.n-um.com>


